Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: A Magyar Köztársaság Kormánya a Polgári Törvénykönyvről szóló 1959. évi IV. törvény (Ptk.) 74/G. §-ának
Paragraph Index: 744

(1) bekezdése, valamint a fogyatékos személyek jogairól és esélyegyenlőségük biztosításáról szóló 1998. évi XXVI. törvény (Fet.) 20. §-a alapján, a 21. §-ában megfogalmazott közfeladatok végrehajtásában történő közreműködés érdekében, a fogyatékos személyek rehabilitációjának biztosítása céljából és esélyegyenlőségük elősegítése érdekében határozatlan időre Közalapítványt hozz létre. * A Fővárosi Bíróság 13.Pk.60469/1999/4. számú végzésével a Közalapítványt nyilvántartásba vette, és kiemelkedően közhasznú szervezetté minősítette. I. A Közalapítvány neve Fogyatékosok Esélye Közalapítvány (a továbbiakban: Közalapítvány). II. A Közalapítvány székhelye 1066 Budapest, Mozsár u. 14. III. A Közalapítvány alapítója A Magyar Köztársaság Kormánya, 1055 Budapest, Kossuth Lajos tér 1—3. IV. A Közalapítvány jellege A Közalapítvány jogi személy, amely jogi személyiségét a nyilvántartásba vétellel nyeri el. Az európai szabvány A nemzeti szabvány A nemzeti szabvány címe hivatkozási száma 1999/71. szám A Közalapítvány a közhasznú szervezetekről szóló 1997. évi CLVI. törvény (Khtv.) 5. §-ában megjelölt kiemelkedően közhasznú tevékenységet folytató szervezet, mivel a Fet. 21. §-ában meghatározott közfeladatot látja el. A Közalapítvány a Khtv. 26. §-a c) pontjának 11. alpontjában meghatározott közhasznú tevékenységek közül az alábbit folytatja: „hátrányos helyzetű társadalmi csoportok társadalmi esélyegyenlőségének elősegítése”. A Közalapítvány nyílt, ahhoz bárki csatlakozhat. A csatlakozás elfogadásáról a Kuratórium dönt. V. A Közalapítvány célja

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes